*****

ΚΑΝΟΝΙΣΜΟΣ (ΕΟΚ) αριθ. 2334/83 ΤΗΣ ΕΠΙΤΡΟΠΗΣ

της 11ης Αυγούστου 1983

για την κατάταξη εμπορευμάτων στη διάκριση 90.28 Α ΙΙ α) του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,

Εκτιμώντας:

ότι, για να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις για τη δασμολογική κατάταξη ηλεκτρονικών συσκευών, που ονομάζονται ολοκληρωτές, οι οποίες με τη βοήθεια ανιχνευτών και ενσωματωμένων ηλεκτρονικών μετρητών, συγκρίνουν με τα δεδομένα που έχουν προηγουμένως προγραμματισθεί τα αποτελέσματα αναλύσεων (λήψη και εκτίμηση των υψών και των επιφανειών των αιχμών, καθορισμός του αριθμού των υψών και της έκτασης της επιφανείας των αιχμών) που λαμβάνουν υπό τη μορφή αναλογικών ηλεκτρικών σημάτων, από εξωτερικούς αναλυτές όπως χρωματογράφοι ή φασματόμετρα, επεξεργάζονται τα συμπεράσματα της σύγκρισης αυτής, που έχουν μετατραπεί σε αριθμητικά ηλεκτρικά σήματα, μέσα σε ενσωματωμένους μικροϋπολογιστές, εκφράζουν τα αποτελέσματα των αναλύσεων με τη μορφή έκθεσης ή διαγραμμάτων, και απαρτίζονται βασικά από τα ακόλουθα μέρη:

1. αλφαριθμητικό πληκτρολόγιο για την είσοδο των προγραμμάτων και των δεδομένων και για τη λήψη των ενδιαμέσων αποτελεσμάτων,

2. πίνακα πλήκτρων για την είσοδο των προγραμμάτων και τον χειρισμό της συσκευής,

3. αναλογικό-αριθμητικό μετατροπέα για τον μετασχηματισμό των αναλογικών σημείων εισόδου σε αριθμητικά σημεία,

4. ηλεκτρονικούς ενισχυτές (ενισχυτή εισόδου, λογαριθμικό ενισχυτή, ολοκληρωμένο ενισχυτή) για την ενίσχυση των σημάτων,

5. μνήμη για την αποθήκευση δεδομένων και προγραμμάτων,

6. ηλεκτρονικούς ανιχνευτές για τη λήψη και την εκτίμηση του ύψους και της επιφάνειας των αιχμών,

7. ηλεκτρονικούς μετρητές για τον καθορισμό του αριθμού των υψών και της έκτασης της επιφανείας των αιχμών,

8. μικροϋπολογιστές για τον υπολογισμό των συντεταγμένων (αρχή, τέλος και κορυφή των αιχμών),

9. σύστημα τροφοδότησης,

10. θερμικό εκτυπωτή και χαράκτη καμπυλών για την έξοδο των δεδομένων·

ότι το Κοινό Δασμολόγιο, παράρτημα του κανονισμού (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 3000/82 (3), αναφέρει στην κλάση 85.22 τις ηλεκτρικές μηχανές και συσκευές που δεν κατονομάζονται ούτε περιλαμβάνονται σε άλλες κλάσεις του κεφαλαίου 85, και στην κλάση 90.28 τα ηλεκτρικά ή ηλεκτρονικά όργανα και συσκευές μετρήσεως, επαληθεύσεως, ελέγχου, ρυθμίσεως ή αναλύσεως·

ότι για την κατάταξη των συσκευών που περιγράφηκαν παραπάνω μπορούν να εξετασθούν οι δύο αυτές κλάσεις·

ότι κατ' εφαρμογή της σημείωσης 5 α) του κεφαλαίου 90, η κλάση 90.28 περιλαμβάνει τα όργανα και τις συσκευές για τη μέτρηση των ηλεκτρικών μεγεθών·

ότι η σύγκριση των αποτελεσμάτων αναλύσεων που έχουν μετατραπεί σε ηλεκτρικά μεγέθη με τα προγραμματισθέντα δεδομένα, αποτελεί μέτρηση·

ότι το τμήμα XVI, που περιλαμβάνει την κλάση 85.22, δεν περιλαμβάνει είδη του κεφαλαίου 90·

ότι οι συσκευές που περιγράφηκαν παραπάνω δεν δύνανται κατά συνέπεια να υπαχθούν στην κλάση 85.22 αλλά πρέπει να καταταχθούν στην κλάση 90.28 και, επειδή πρόκειται για ηλεκτρονικές συσκευές κατά την έννοια της συμπληρωματικής σημείωσης 2 του κεφαλαίου 90, υπάγονται στη διάκριση 90.28 Α ΙΙ α)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ηλεκτρονικές συσκευές που ονομάζονται ολοκληρωτές οι οποίες:

- με τη βοήθεια ανιχνευτών και ενσωματωμένων ηλεκτρονικών μετρητών συγκρίνουν με τα δεδομένα που έχουν προηγουμένως προγραμματισθεί τα αποτελέσματα αναλύσεων (λήψη και εκτίμηση των υψών και των επιφανειών των αιχμών, καθορισμός του αριθμού των υψών και της έκτασης της επιφανείας των αιχμών) που λαμβάνουν υπό τη μορφή αναλογικών ηλεκτρικών σημάτων από εξωτερικούς αναλυτές όπως χρωματογράφοι ή φασματόμετρα,

- επεξεργάζονται τα συμπεράσματα της σύγκρισης αυτής, που έχουν μετατραπεί σε αριθμητικά ηλεκτρικά σήματα, μέσα σε ενσωματωμένους μικροϋπολογιστές,

- εκφράζουν τα αποτελέσματα των αναλύσεων με τη μορφή έκθεσης ή διαγραμμάτων, και

- απαρτίζονται βασικά από τα ακόλουθα μέρη:

1. αλφαριθμητικό πληκτρολόγιο για την είσοδο των προγραμμάτων και των δεδομένων και για τη λήψη των ενδιάμεσων αποτελεσμάτων,

2. πίνακα πλήκτρων για την είσοδο των προγραμμάτων και το χειρισμό της συσκευής,

3. αναλογικό-αριθμητικό μετατροπέα για το μετασχηματισμό των αναλογικών σημείων εισόδου σε αριθμητικά σημεία,

4. ηλεκτρονικούς ενισχυτές (ενισχυτή εισόδου, λογαριθμικό ενισχυτή, ολοκληρωμένο ενισχυτή) για την ενίσχυση των σημάτων,

5. μνήμη για την αποθήκευση δεδομένων και προγραμμάτων,

6. ηλεκτρονικούς ανιχνευτές για τη λήψη και εκτίμηση του ύψους και της επιφάνειας των αιχμών,

7. ηλεκτρονικούς μετρητές για τον καθορισμό του αριθμού των υψών και της έκτασης της επιφανείας των αιχμών,

8. μικροϋπολογιστές για τον υπολογισμό των συντεταγμένων (αρχή, τέλος και κορυφή των αιχμών),

9. σύστημα τροφοδότησης,

10. θερμικό εκτυπωτή και χαράκτη καμπυλών για την έξοδο των δεδομένων,

κατατάσσονται στην ακόλουθη διάκριση του Κοινού Δασμολογίου:

90.28 Ηλεκτρικά ή ηλεκτρονικά όργανα και συσκευαί μετρήσεως, επαληθεύσεως, ελέγχου, ρυθμίσεως ή αναλύσεως:

Α. Ηλεκτρονικά όργανα και συσκευαί:

ΙΙ. Έτερα:

α) Ειδικώς κατασκευασμένα δια την τεχνικήν των τηλεπικοινωνιών (υψόμετρα, κερδόμετρα, νεπερόμετρα, παραμορφωσίμετρα, ψοφόμετρα και παρόμοια), μετρήσεως και ανιχνεύσεως ακτινοβολιών ιονισμού. Έτεραι συσκευαί μετρήσεως με διάταξιν καταγραφής δι' αντισταθμίσεως. Έτεραι συσκευαί μετρήσεως δι' ηλεκτρικά μεγέθη.

Άρθρο 2

Ο παρών κανονισμός αρχίζει να ισχύει την 21η ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Βρυξέλλες, 11 Αυγούστου 1983.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 172 της 22. 7. 1968, σ. 1.

(3) ΕΕ αριθ. L 318 της 15. 11. 1982, σ. 1.